Resolution:Biographies of living people/he

קרן ויקימדיה מנצלת את ההזדמנות הזאת כדי לחזור על כמה עקרונות בסיסיים הקשורים לחזוננו, לשליחותנו ולערכינו המשותפים. אחד מן הערכים האלו, המשותף לכל מיזמינו, הוא המחויבות לשמירה על נקודת מבט נייטרלית.

במאמצינו לאפשר גישה למקור ידע בעל ערך ושימושי לכולם, יש לנו אחריות לתמוך בערכים אלו, בין השאר על ידי סיפוק מידע אמין ומדויק. השתתפות במיזמי ויקימדיה יצרה מקורות עצומים בגודלם ובהיקפם. כפי שהבלטנו במשך השנים, בנוסף לכמות הידע הזמינה, האיכות שלו גם היא עניין מהותי. האיכות הכללית הגבוהה של מידע במיזמי ויקימדיה אומת במספר מחקרים, אולם חשוב לשאוף תמיד להשתפר. כמו בכל ניסיון לספק חומרים חינוכיים ואינפורמטיבים, יש להימנע משגיאות, במיוחד כשיש להם את הפוטנציאל להסב נזק. תחום אחד בו זה תקף הוא בכתיבה על אישים חיים.

יותר ויותר, ערכי ויקימדיה נמצאים בין התוצאות הראשונות במנועי החיפוש כמענה לכמעט כל שאלה. זה אומר שכשמעסיק, עמית, חבר, שכן או מכר מחפש מידע על אדם, הם עשויים למצוא אותו באתרי ויקימדיה. ככל שהפופולריות של מיזמי ויקימדיה גדלה, כך גדלה האחריות של קהילת העורכים להבטיח שערכים על אישים חיים נכתבים באופן נייטרלי, מדויק ומבוסס סימוכין.

כתוצא של גדילת הפופולריות שלנו, סוגיות מסוימות נעשו חשובות יותר:


 * אנשים רבים יוצרים ערכים להם נימה של קידום יחסי ציבור: על עצמם, על מושא להערצתם או על אלו אותם הם מייצגים בתשלום. הם אינם נייטרלים, ואין להם מקום במיזמים שלנו. באופן כללי, קהילת ויקימדיה מגנה על עצמה בצורה טובה מפני בעיה נופצה זאת על ידי מחיקה או שיפור של הגיוגרפיות אלו.
 * לעתים אנשים משחיתים ערכים על אישים חיים. קהילת ויקימדיה פיתחה כלים ושיטות לניטרול השחתות. באופן כללי נראה שהם מתמודדים עם הבעיה בצורה סבירה וטובה.
 * חלק מהערכים על אישים חיים כוללים שגיאות קטנות, כתובים גרוע או מחוסרי סימוכין נאותים. ערכים על אישים שאינם כה מוכרים מוזנחים תדיר, ונוטים להשתפר הרבה יותר לאט, אם בכלל.
 * אנשים לעתים עורכים עריכות שנועדו להכפיש ולהשמיץ אחרים. את אלו קשה לזהות ולנטרל, במיוחד אם העורך הזדוני עשקן.

חבר הנאמנים של קרן ויקימדיה מפציר בקהילת ויקימדיה העולמית לתמוך ולחזק את מחויבותנו למידע מדויק באיכות גבוהה, על ידי:


 * 1) להבטיח שלכל המיזמים בכל השפות העוסקים באישים חיים תהיה מדיניות של תשומת לב מיוחדת לעקרונות נייטרליות ואימות בערכים אלו.
 * 2) לקיחת כבוד האדם ופרטיותו בחשבון כשמוסיפים או מסירים מידע, במיוחד בערכים העוסקים בעניינים שוליים או בני חלוף.
 * 3) חקר שיטות ומנגנונים חדשים לאמוד עריכות, במיוחד כשהם משפיעים על אישים חיים, ושיפור מנגנון דיווח על טעויות על ידי קוראים.
 * 4) להתייחס לכל אדם המתלונן על איך שהם מתוארים במיזמינו בסבלנות, נעימות וכבוד, ולעודד אחרים לנהוג באופן זהה.